google/wiki40b huggingface dataset:
Cyon

Cyon merupakan sebuah tapak mobile pone yang diusahakan LG, sebuah anak syarikat LG Electronics. Jika diterjemah secara harfiah, "Cyon" bererti "Cyber On".
Gabungan Bersatu

Parti yang mengikuti

Pada Mei 2018, Gabungan Bersatu Sabah ditubuhkan secara rasmi di Le Meriden Hotel, Kota Kinabalu.
Gabungan Bersatu Sabah dianggotai oleh Pertubuhan Kebangsaan Melayu Bersatu (UMNO), Parti Bersatu Sabah (PBS), Parti Bersatu Rakyat Sabah (PBRS) Parti Solidariti Tanah Airku (STAR) dan 3 ahli Bebas.
Gang Starz

Gang Starz merupakan sebuah rancangan realiti TV yang telah disiarkan selama dua musim di TV3 pada setiap hari Ahad jam 9:00 malam. Gang Starz merupakan satu pencarian bakat berkumpulan terbaik dari negara-negara Asia Tenggara, iaitu Malaysia, Indonesia dan Singapura sejak musim pertama, diikuti Filipina dan Thailand pada musim kedua.

Musim kedua (2008)

Musim kedua ini kini disertai kumpulan vokal dari dua negara baru, iaitu Filipina dan Thailand, di samping tiga negara asal dari musim pertama.
Helfaut

Helfaut merupakan sebuah komun di jabatan Pas-de-Calais di utara Perancis.
Barum, Lüneburg

Barum merupakan sebuah munisipaliti terletak di daerah Lüneburg, Niedersachsen, Jerman.
Lora de Estepa

Lora de Estepa merupakan sebuah kawasan perbandaran yang terletak di wilayah Seville, Andalusia, Sepanyol
Gunung Labu

Poskod

Poskod yang digunakan di Gunung Labu adalah 37163. Terdapat 29 buah desa di dalam daerah kecamatan Kayu Aro.
Selmsdorf

Selmsdorf merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Grisek

Grisek (kadangkala juga disilap eja sebagai "Gersik") ialah sebuah mukim di Bukit Gambir, Ledang, Muar, Johor, Malaysia yang terletak di tebing Sungai Muar di seberang sungai bertentangan dengan Panchor, Pagoh. Di dalam mukim ini, terdapat juga sebuah pekan kecil yang dikenali sebagai Pekan Gersik yang terletak 5 km selepas Bukit Gambir sebelum Kundang Ulu. Pekan kecil ini mempunyai populasi sekitar 3,000 orang yang 60%nya adalah berbangsa Melayu  dan selainnya adalah berbangsa Cina dan [[India])
Sebelum siapnya jambatan pada tahun 1997 merentangi Sungai Muar, pekan ini hanya boleh dihubungi dengan perkhidmatan sampan (orang tempatan memanggilnya kotak) ke pekan Panchor, Pagoh, Bukit Pasir, dan seterusnya ke Muar.
Menurut buku kesusasteraan Sejarah Melayu, Sultan Melaka yang terakhir Sultan Mahmud Shah telah melarikan diri dan berundur ke Kampung Raja Pagoh setelah kejatuhan dan kekalahan Melaka akibat serangan Portugis. Pada suatu hari semasa baginda keluar memancing di Sungai Muar dengan pengikutnya, ketika baginda menghampiri tebing, baginda terdengar bunyi dua batang pokok bergeseran... “grisek! grisek!…”. Lalu baginda sultan menamakan tempat itu sebagai "Grisek".
Grisek telah wujud semenjak 150 tahun lampau. Di sini terdapat sebuah tokong Cina yang lama dan tua, di dalamnya terdapat sehelai kain rentang berusia lebih 120 tahun yang menjadi bukti rekod awal pekan ini. Bagaimanapun, tokong lama bersejarah itu telah 'dipulihkan' dengan satu bangunan konkrit yang baru.
Terdapat juga sebuah sekolah Cina di Grisek yang diasaskan pada 1917 oleh pendatang Cina. Satu zon kawasan perindustrian seluas 300 ekar telah dibuka pada 1996 bagi industri perabut berasaskan kayu pokok getah.
Terdapat satu pepatah Melayu yang terkenal di kalangan penduduk tempatan yang berbunyi "Cantik Molek, Kahwin Grisek" yang bermaksud sekiranya seorang gadis yang cantik dan ayu, maka dia patut berkahwin dengan lelaki Grisek.
Ramai pelancong tempatan gemar mengunjungi Grisek untuk sukan aktiviti memancing kerana sungai di sini mempunyai banyak udang galah. Sementara sungai itu menjadi syurga pemancing udang galah, kawasan Grisek juga terkenal dalam penanaman cendawan yang banyak untuk eksport sehingga ke Jepun. Di samping aktiviti memancing, lawatan eco-pelancongan untuk melihat kunang-kunang di ulu sungai yang menarik boleh diaturkan oleh pengusaha-pengusaha bot.
Eberhard von Mackensen

Kerjaya tentera

Eberhard telah dilahirkan pada tahun 1889, anak kedua kepada Fil Marsyal August von Mackensen, iaitu panglima perang tersohor Empayar Jerman dalam Perang Dunia I. Beliau menyertai Tentera Darat pada tahun 1908 dan berkhidmat dalam Perang Dunia Pertama. Selepas tercedera pada tahun 1915, Mackensen diberi tugas-tugas staf. Pada tahun 1919 beliau menyertai Freikorps dan berjuang di Balticum. Selepas perletakkan senjata, Mackensen kekal didalam Tentera Darat Jerman dan menjelang tahun 1934 telah naik ke pangkat Kolonel. Pada tahun 1935, Mackensen dilantik Ketua Staf kepada Kor X dan pada tahun 1937 beliau diberi memerintah sebuah briged kavalri. Pada Mei 1939 Mackensen telah menjadi ketua staf kepada Wilhelm List.
Pada permulaan Perang Dunia II, Mackensen bertugas sebagai Ketua Staf Tentera Darat Ke-14 Jerman dalam pencerobohan Poland pada September 1939. Kemudian, beliau dijadikan Ketua Staf Tentera Darat Ke-12 dan berjuang dalam Pertempuran Perancis. Pada 1 Januari 1940 beliau dinaikkan pangkat ke Generalleutnant dan lapan bulan kemudian ke General der Kavallerie. Pada 15 Januari 1941 beliau dijadikan Panglima Kor III dibawah Tentera Darat Pertama Panzer di Kumpulan Tentera Darat Selatan, dan ketumbukan Mackensen adalah yang pertama tiba di Kiev semasa Pertempuran Kiev (1941). Apabila pada November 1942 Jeneral Paul Ewald von Kleist diberi memerintah Kumpulan Tentera Darat A, Mackensen mengambil alih pemerintahan Tentera Darat Pertama Panzer yang mana beliau pimpin dalam Pertempuran Kharkov Ketiga pada Mac 1943.
Dinaikkan pangkat Kolonel Jeneral pada Julai 1943, Mackensen telah ditukarkan ke Itali sebagai Panglima Tentera Darat Ke-14, yang beliau pimpin sehingga June 1944. Pada Mac tahun itu, Mackensen merupakan pegawai kanan pertama yang diberitahu oleh Kurt Mälzer tentang serangan partisan di Rome ke atas Rejimen Polis Bozen SS. Mälzer telah meminta pertolongan segera dan terus menghukum mati penduduk Itali Via Rasella, dimana serangan itu berlaku, untuk ini Mackensen dilihat "keterlaluan". Perkara itu kemudian dirujuk kepada Albert Kesselring, yang membincangkan isu ini dengan Fil Marsyal Wilhelm Keitel. Hasilnya arahan dikeluarkan untuk menghukum mati 10 orang Itali dengan setiap askar Jerman yang dibunuh, akhirnya membawa kepada pembunuhan beramai-ramai Ardeatine. Unit-unit tentera darat dibawah pemerintahan Mackensen, bersama dengan anggota Rejimen Polis Bozen sendiri, dilaporkan enggan terlibat dalam hukuman mati itu; pada akhirnya, tugas-tugas ini jatuh kepada pasukan Keselamatan SS di Rome, dibawah pemerintahan Herbert Kappler. Mackensen bersara dari perkhidmatan aktif pada Julai 1944.

Perbicaraan dan hukuman

Selepas perletakkan senjata Jerman pada Mei 1945, Mackensen menjadi tawanan perang. Pada 30 November 1946 beliau telah disabitkan dengan jenayah perang oleh sebuah mahkamah tentera British di Rome dan dihukum mati. Pada tahun 1947 hukuman ini diringankan kepada penjara 21 tahun, tetapi beliau dibebaskan pada tahun 1952. Beliau meninggal dunia pada tahun 1969.
Narayangarh

Demografik 2001

Menurut bancian India pada tahun 2001, Narayangarh memiliki bilangan penduduk seramai 10,079. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Narayangarh memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Brockel

Brockel merupakan sebuah munisipaliti terletak di daerah Rotenburg, Niedersachsen, Jerman.
Terulung

Poskod

Poskod yang digunakan di Terulung adalah 38511. Terdapat 18 buah desa di dalam daerah kecamatan Manna.
Lardirago

Lardirago merupakan komuniti (munisipaliti) di Wilayah Pavia di Itali wilayah Lombardy, terletak 25 km selatan Milan dan 9 km timurlaut Pavia. Pada 31 Disember 2004, daerah ini berpenduduk 1,215 dan kawasan 5.4 km².
Lardirago bersempadan dengan munisipaliti: Bornasco, Ceranova, Marzano, Roncaro, Sant'Alessio con Vialone.
Simpang Empat, Danau Kerinci

Poskod

Poskod yang digunakan di Simpang Empat adalah 37172. Terdapat 14 buah desa di dalam daerah kecamatan Danau Kerinci.
Kishangarh, Alwar

Demografik 2001

Menurut bancian India pada tahun 2001, Kishangarh memiliki bilangan penduduk seramai 9,472. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kishangarh memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 59% lelaki dan 41% wanita mampu membaca. 15% dari populasi berusia di bawah 6 tahun. (2001)
Kampung Lubok Ipoh, Kuala Nerang

Poskod

Poskod yang digunakan di Kampung Lubok Ipoh, Kuala Nerang, Kedah adalah 06300.
Serang Wetan

Poskod

Poskod yang digunakan di Serang Wetan adalah 45191. Terdapat 14 buah desa di dalam daerah kecamatan Babakan.
Sel batang (penglihatan)

Sel batang ialah sel fotoreseptor dalam retina mata yang boleh berfungsi dalam cahaya kurang terang daripada jenis fotoreseptor penglihatan yang lain, sel kon.
Kampung Baharu Sungai Nireh

Poskod

Poskod yang digunakan di Kampung Baharu Sungai Nireh, Sungai Ayer Tawar, Selangor ialah 45100.
Kremlin Moscow

Senarai Warisan Dunia

Kremlin dan dataran merah telah bersama diiktiraf sebagai satu Tapak Warisan Dunia UNESCO pada tahun 1990, kerana kaitan kuat mereka kepada sejarah Rusia sejak abad ke-13.
Tajursindang

Poskod

Poskod yang digunakan di Tajursindang adalah 41167. Terdapat buah desa di dalam daerah kecamatan Sukatani.
Carlos Mencia

Kehidupan awal

Mencia dilahir dan dibesarkan di San Pedro Sula, Honduras, pada 22 Oktober 1967.
Megumi Ogata

Peranan alihan suara

Watak-watak utama digelapkan
Valhalla

Valhalla [val-hal-la] (juga Valhöll [val-hoel]) dalam mitologi Norse merupakan sebuah dewan besar tersergam dalam Asgard dijaga Odin, dewa pertempuran dan peperangan. Ia merupakan tempat penantian sebahagian golongan pahlawan yang terkorban sewaktu berperang di mana roh-roh mereka diiringi dewi khas iaitu valkyrie, manakala sesetengah roh lain dibawa ke tempat kayangan Freyja milik Fólkvangr. Golongan pahlawan yang dibawa ke dewan ini bersama beberapa tokoh terkenal lain yang turut terkorban dalam pertempuran, di mana mereka akan menunggu dalam persediaan mereka bersama Odin untuk suatu pertarungan terakhir (atau kiamat) bernama Ragnarök.
Keimunan kelompok

Keimunan kelompok (juga dipanggil keimunan gerompok, keimunan komuniti, keimunan populasi, atau keimunan sosial ) adalah suatu bentuk perlindungan yang tidak langsung daripada penyakit berjangkit yang berlaku apabila peratusan penduduk yang besar telah menjadi imun atau kebal terhadap sesuatu jangkitan, sehingga memberikan perlindungan secara tidak langsung kepada individu yang tidak imun. Dalam populasi di mana sebilangan besar individu adalah imun, rantaian jangkitan mungkin terganggu, yang menghentikan atau melambatkan penyebaran penyakit. Semakin besar nisbah individu dalam komuniti yang imun, lebih kecil kebarangkalian bahawa mereka yang tidak imun akan bertembung dengan individu yang boleh menjangkit.
keimunan individu dapat diperoleh melalui pemulihan daripada sesuatu jangkitan secara semula jadi atau melalui cara buatan seperti pemvaksinan. Sesetengah individu tidak boleh menjadi imun kerana sebab-sebab perubatan dan dalam kumpulan ini keimunan kelompok adalah kaedah perlindungan yang penting. Apabila ambang tertentu telah dicapai, keimunan kelompok secara beransur-ansur menghilangkan penyakit daripada sesebuah populasi itu. Penghapusan ini, jika dicapai di seluruh dunia, boleh menyebabkan pengurangan secara kekal dalam bilangan jangkitan lalu menjadi sifar, yang dipanggil pembasmian. Kaedah ini digunakan untuk pembasmian cacar pada tahun 1977 dan bagi penghapusan penyakit lain. Keimunan kelompok tidak berlaku untuk semua penyakit, hanya penyakit yang menular, yang bermaksud boleh ditularkan dari satu individu ke yang lain. Tetanus, misalnya, menjangkit tetapi tidak menular, jadi keimunan kelompok tidak terpakai. 
Istilah keimunan kelompok pertama kali digunakan pada tahun 1923. Ia diiktiraf sebagai fenomena yang semula jadi pada tahun 1930-an apabila diperhatikan bahawa selepas sejumlah besar kanak-kanak menjadi kebal terhadap campak, bilangan jangkitan baru telah menurun sementara, termasuk di kalangan kanak-kanak yang terdedah. Pemvaksinan besar-besaran untuk mendorong keimunan kelompok telah menjadi biasa dan terbukti berjaya dalam mencegah penyebaran penyakit berjangkit. Pembangkang terhadap pemvaksinan telah menimbulkan cabaran untuk keimunan kelompok, yang membolehkan penyakit yang dapat dicegah secara berterusan kembali kepada masyarakat yang mempunyai kadar vaksin yang tidak mencukupi.
James Chai

James Chai merupakan salah seorang daripada anggota kumpulan Black Dog Bone. James Chai dilahirkan pada tahun 1953.
Rawasari, Cempaka Putih

Poskod

Poskod yang digunakan di Rawasari adalah 10570. Terdapat 3 buah desa di dalam daerah kecamatan Cempaka Putih.
Filem Sanctum

Pelakon

Filem Sanctum ini turut disertai oleh beberapa orang pelakon terkenal, antaranya adalah Rhys Wakefield, Allison Cratchley, Christopher Baker.

Ringkasan

Satu pasukan penyelam gua bawah air mengalami krisis mengancam nyawa semasa ekspedisi sistem gua paling sukar dicapai di dunia.
Kampung Ketapang, Melaka

Poskod

Poskod yang digunakan di Kampung Ketapang, Telok Mas, Melaka ialah 75460.
Ishak Lotfi Omar

Datuk Haji Ishak Lotfi Omar merupakan ahli politik PAS dan menang Pilihan raya umum Malaysia 1959 .Beliau bergelar Dato' Bentara Jasa oleh Sultan Kelantan.

Politik PAS Kelantan

Cawangan PAS di Pantai Timur mula ditubuhkan di Pasir Mas, Kelantan pada 1953 oleh Ustaz Amaluddin Darus.PAS menang 28 dari 30 kerusi Dewan Undangan Negeri Kelantan pada Pilihan raya 1959. Seterusnya membentuk kerajaan PAS di Kelantan dan beliau dilantik sebagai Menteri Besar Kelantan yang pertama. Kerajaan PAS di Kelantan berjaya dikekalkan sehingga Darurat Kelantan 1977.
Kejayaan PAS cepat berkembang di Kelantan berpunca sejak 1920-an apabila Datuk Perdana Menteri Haji Mahmood bin Ismail, Tok Kenali atau Haji Muhammad Yusoff bin Ahmad, Haji Muhammad bin Muhammad Said yang menyokong parti politik yang sealiran dengan mereka. PAS disambut oleh Mohd Asri Muda, Hasan dan Abdul Rahim iaitu pemuda-pemuda dari Angkatan Pemuda Insaf (API). PAS berkembang pesat selepas kepulangan Mohd Asri dari Gunung Semanggol.Beliau menubuhkan PAS di Tanah Merah (1955),Bachok (1956), Kuala Krai (1958) dan Tumpat (1959) dengan bantuan Ishak Lotfi Omar dan lain-lain.
Dalam pilihan raya 1955, PAS meletakkan 11 calon seluruh Tanah Melayu tetapi hanya menang 1 iaitu di Kerian. Tigal calon PAS di Kelantan kalah iaitu Mohd Asri (Bachok dan Pasir Puteh) Muhammad Nor Yusof (Machang dan Ulu Kelantan) dan Haji Mokhtar Ahmad (Pasir Mas).
Dalam pilihan raya Ogos 1959 , PAS memang 28 daripada 30 kerusi di Kelantan. Tokoh luar iaitu Profesor Zulkifli Muhammad, selaku Naib Yang Dipertua PAS Pusat menang bertanding di Parlimen Bachok.

Perletakan jawatan

Beliau meletak jawatan sebagai Pesuruhjaya PAS Kelantan pada 1978 selepas kalah teruk kepada Barisan Nasional.'Pemangku' beliau ialah Haji Muhammad Amin Yaakub.Selepas sorong tarik, akhirnya Tuan Guru Haji Nik Abdul Aziz Nik Mat dilantik sebagai Pesuruhjaya PAS Kelantan sebelum berlangsungnya Muktamar PAS 1982 di Dewan Bahasa dan Pustaka,Kuala Lumpur pada 23 Oktober 1982.

Dipecat

Pada 23 Januari 1983, dua dari kumpulan 13 dalam PAS telah dipecat kerana memuji-muji dasar-dasar Islam Dr Mahathir Mohamad, yang bertentangan dengan disiplin PAS. Mereka yang dipecat ialah Dato’ Haji Ishak Lotfi Omar (Bendahari) dan Dato’ Haji Nik Abd Rahman (Pengerusi Jawatankuasa Bertindak yang dikatakan untuk membela nasib Dato’ Mohd Asri Muda).
Pouzol

Pouzol merupakan sebuah komun di jabatan Puy-de-Dôme di tengah Perancis.
Batu lumpur

Klasifikasi batu kapur Dunham

Dalam klasifikasi Dunham bagi batu kapur, batu lumpur adalah matriks yang menyokong batu karbonat yang mengandungi kurang daripada 10% alokem dalam matriks lumpur karbonat. Seperti yang ditakrifkan oleh klasifikasi Dunham, batu lumpur adalah lebih kurang sinonim dengan kalsilutit.
Kabinet Negeri Sarawak

Kabinet Negeri Sarawak (atau, secara rasmi, Majlis Eksekutif Negeri Sarawak) ialah sebahagian daripada cabang eksekutif Kerajaan Sarawak, Malaysia. Kabinet terdiri daripada Ketua Menteri, yang dilantik oleh Gabenor atas dasar beliau dapat menguasai majoriti di Dewan Undangan Negeri Sarawak, dan beberapa menteri yang terdiri daripada anggota Dewan Undangan Negeri Sarawak.
Kabinet ini adalah serupa dalam struktur dan peranan di peringkat persekutuan, sementara saiznya lebih kecil. Oleh kerana tanggungjawab persekutuan dan negeri berbeza, terdapat beberapa portfolio yang berbeza antara kerajaan persekutuan dan negeri.
Anggota Kabinet dipilih oleh Ketua Menteri, dan dilantik oleh Gabenor. Menteri Kabinet akan sentiasa menjadi ketua kementerian.
Pajarejos

Pajarejos merupakan sebuah kawasan perbandaran di Sepanyol di Segovia, di komuniti autonomi Castile dan León.
Paathshaala

Penerbitan

Kebanyakan Paathshaala difilemkan di Film City di Mumbai di mana set sekolah Saraswati Vidya Mandir dibina.
Sekolah Kebangsaan Kampong Bahru, Senggarang

Sejarah

Sekolah Kebangsaan Kampong Bahru, Senggarang telah ditubuhkan pada tahun 1912 lagi. Pada awalnya, ia dibina hasil usaha penduduk kampung yang membina sekolah tersebut di atas tapak tanah EMR 472 Lot 112 di Parit Hailam, Senggarang Batu Pahat. Pada mulanya ia diberi nama Sekolah Melayu Kampung Bahru, dan bangunannya dibina daripada kayu-kayu bulat dan beratapkan nipah.
Pengasas Sekolah Kebangsaan Kampung Bahru, Senggarang adalah Naib Penghulu Mulim 10, Tuan Hj. Koridi dan rakan-rakannya. Gurunya pada peringkat awal hanyalah dua orang iaitu En. Bon Bin Mohd Arif sebagai Guru Besar dan Guru Penolong Sekolah.
Pada tahun 1923, Sekolah Melayu Kampung Bahru berpindah ke bangunan baru yang dibina oleh kerajaan di atas tapak tanah Lot 893 Kampung Bahru iaitu sebuah bangunan separuh batu. Tanah seluas ¼ ekar ini telah diwakafkan oleh Tn. Hj Noor Bin Kariman. Guru Besar pertamanya ialah En. Hamzah Bin Abdullah.
Tahun 1947, Sekolah Seri Caya Timur ditubuhkan tidak jauh dari tapak Sekolah Melayu Kampung Bahru. Sekolah ini khusus untuk murid-murid perempuan dan Guru Besar pertamanya ialah Pn Hjh. Zahrah bt. Mohd Salleh (1947-1957).
Tahun 1952, Sekolah Seri Setia ditubuhkan untuk murid-murid lelaki sahaja. Tapak sekolahnya di Sekolah Melayu Kampung Bahru.
Pada tahun 1962, ketiga-tiga sekolah ialah Sekolah Melayu Kampung Bahru, Sekolah Seri Setia dan Sekolah Perempuan Caya Timur digabungkan di bawah satu pentadbiran iaitu Sekolah Kebangsaan Kampung Bahru
Pada tahun 1974, Sekolah Kebangsaan Kampong Bahru, Senggarang mendapat sebuah bangunan 2 tingkat yang telah didirikan bagi menggantikan bangunan lama. Tahun 1976, bangunan baru ini telah dirasmikan oleh Y.A.B Dato’ Dr Mahathir Mohamad (Menteri Pelajaran pada masa itu.)
Garis-garis Fraunhofer

Dalam bidang fizik dan optik, garis-garis Fraunhofer adalah sekumpulan garis spektrum yang dinamakan sempena ahli fizik Jerman, Joseph von Fraunhofer (1787-1826). Garis-garis ini asalnya dilihat sebagai ciri-ciri gelap (garis-garis serapan) di dalam spektrum optik Matahari.

Penemuan

Pada tahun 1802, seorang ahli kimia England bernama William Hyde Wollaston telah menjadi orang pertama yang sedar akan kewujudan beberapa bahagian gelap di dalam spektrum suria. Pada tahun 1814, Fraunhofer secara sendirinya telah menemui semula garis-garis ini dan memulakan kajian secara sistematik dan mengukur panjang-panjang gelombang ciri-ciri ini dengan teliti. Keseluruhannya, beliau telah memetakan lebih 570 garisan dan memberikan nama kepada ciri-ciri gelap utama dengan huruf A hingga K, sementara garis-garis yang lebih nipis atau pudar diberikan huruf-huruf lain. Pemerhatian moden cahaya matahari boleh mengesan beribu-ribu garisan sebegini.
Kira-kira 45 tahun kemudian, Kirchhoff dan Bunsen mendapati bahawa sesetengah garis Fraunhofer adalah sama dengan garis-garis serapan tertentu yang dikenalpasti di dalam spektrum-spektrum unsur-unsur yang dipanaskan. Ia telah disimpulkan dengan tepat bahawa garis-garis gelap di dalam spektrum suria terhasil daripada penyerapan oleh unsur-unsur kimia di dalam atmosfera Matahari. Sesetengah ciri yang dicerap telah dikenal pasti sebagai garis-garis telurik yang datang daripada penyerapan oleh molekul oksigen di dalam atmosfera Bumi.
Pour le Mérite

Pour le Mérite (asal bahasa Perancis dan diterjemah untuk kepujian), dikenali secara rasmi sebagai Blue Max (Bahasa Jerman: Blauer Max), merupakan pingat keberanian tertinggi Kerajaan Prusia. Ia telah dianugerahkan hanya untuk mengiktiraf pencapaian peribadi (keberanian) yang luar biasa (atau telah melakukan sesuatu dengan gagah berani serta penuh pengorbanan), dan bukannya sebagai penanda umum status sosial atau satu penghormatan ihsan, walaupun sekatan-sekatan tertentu kelas sosial dan pangkat tentera telah digunakan. Anugerah ini telah diberikan sebagai penghormatan tentera (1740-1918) dan sivil (1740–1810, selepas tahun 1842 sebagai satu kelas berasingan).
Anugerah ini telah dizahirkan pada tahun 1740 oleh Raja Prusia, Frederich Agung; ia pada mulanya sebagai satu penghormatan tentera, tetapi kadangkala juga dikurniakan untuk pencapaian sivil. Darjah-darjah tentera pangkat baru Pour le Merite dihentikan selepas berakhirnya kerajaan monarki Prusia pada November 1918, iaitu sejurus selepas Perang Dunia I tamat. Pada Perang Dunia II, pingat Knight Cross dianggap sebagai pengganti kepada Pour le Merite.
Kampung Labi, Malaysia

Poskod

Poskod yang digunakan di Kampung Labi, Kuala Nerang, Kedah adalah 06300.
Torralba Del Río

Torralba Del Río merupakan sebuah kawasan perbandaran yang terletak di Sepanyol dalam wilayah Navarre.
Takeda Pharmaceutical Company

Sejarah

Takeda Pharmaceuticals telah ditubuhkan pada 12 Jun 1781, dan diperbadankan pada 29 Januari 1925. Pada tahun 1977, Takeda memasuki pasaran farmaseutikal AS melalui penubuhan usaha sama dengan Abbott Laboratories yang dipanggil TAP Pharmaceuticals. Melalui TAP Pharmaceuticals, Takeda dan Abbott melancarkan Lupron (leuprolin), hasil kejayaan komersial yang besar pada tahun 1985 dan Prevacid (lansoprazole) pada tahun 1995.
Salah satu ubat utama syarikat ialah Actos, sebatian dalam kelas ubat thiazolidinedion yang digunakan dalam rawatan diabetis melitus jenis 2. Dilancarkan pada tahun 1999, Actos telah menjadi ubat diabetis paling laris di dunia dengan jualan sebanyak USD.4 bilion semasa tahun fiskal 2008.
Pada bulan Februari 2005, Takeda mengumumkan pengambilalihan Syrrx yang berpangkalan di San Diego, California, sebuah syarikat yang mengkhususkan dalam high-throughput X-ray crystallography, berbilai ASD.270 juta.
Pada Februari 2008, Takeda memperoleh Amgen yang beroperasi di Jepun dan hak kepada selusin calon untuk ubat yang sedang dibangunkan atau diuji oleh syarikat bioteknologi California untuk pasaran Jepun. Pada bulan Mac 2008, Takeda dan Laboratorium Abbott mengumumkan rancangan untuk mengakhiri usahasama mereka yang berusia 30 tahun, TAP Pharmaceuticals, yang mempunyai jualan melebihi USD.3 bilion pada tahun terakhirnya. Pemisahan ini mengakibatkan Abbott memperoleh hak AS untuk Lupron dan kakitangan sokongan untuk ubat itu. Sebaliknya, Takeda menerima hak kepada Prevacid dan calon-calon untuk dadah yang sedang dibangunkan atau diuji oleh TAP. Langkah ini juga meningkatkan jumlah pekerja Takeda sebanyak 3,000 orang.